Foto: IIV axborot xizmati O‘zbekiston Respublikasi Ichki ishlar vazirligi rahbariyatida lavozim tayinlovi ro‘y berdi. Bu haqda IIV rasmiy sayti xabar bermoqda. Xususan, polkovnik Tohir To‘lqinovich Aripov O‘zbekiston Respublikasi ichki ishlar vazirining o‘rinbosari lavozimiga tayinlandi. O‘zbekiston Respublikasi prezidenti 2018 yil 31 mayda bu haqdagi tegishli qarorni imzolagan. T.Aripov bunga qadar IIV Patrul-post xizmati va jamoat tartibini saqlash bosh boshqarmasi boshlig‘i bo‘lgan. Eslatib o‘tamiz, avvalroq IIV tizimida birdaniga 14ta yangi lavozim tayinlovi ro‘y bergandi.